पुरुष इस दर्द से छुटकारा पा सकते हैं, महिलाओं में मास्टरबेशन को लेकर हीनभावना की जरूरत नहीं
ब्लू बॉल्स एक ऐसी स्थिति है जिसमें पुरुषों को प्राइवेट पार्ट में तेज दर्द और बेचैनी महसूस होती है। लेकिन न तो ये कोई बीमारी है और न ही हानिकारक।
सेक्शुअल रिलेशन में जब दर्द सताने लगे तो संबंध बनाने की इच्छा कम हो जाती है। इसके चलते कपल के बीच कई बार दूरियां आने लगती हैं। दर्द की वजह और समाधान जानकर अंतरंग पलों को फिर से सुखद बनाया जा सकता है। महिलाओं के मन में अपने शरीर और सेक्शुअल रिश्ते को लेकर कई सवाल होते हैं, जिनके जवाब जानना जरूरी है। तन के रिश्ते से जुड़े कुछ ऐसे ही सवालों के जवाब दे रहे हैं सेक्सोलॉजिस्ट डॉ. राजन भोसले।
ब्लू बॉल्स क्या है? क्या यह एक गंभीर स्थिति है? इसमें इतना तेज दर्द क्यों होता है? क्या संबंध बनाने से इस समस्या का इलाज होता है? 
ब्लू बॉल्स एक ऐसी स्थिति है जो आमतौर पर कई पुरुषों द्वारा अनुभव की जाती है। इसमें कामोत्तेजना के बाद विशेष रूप से प्राइवेट पार्ट में तेज दर्द और बेचैनी महसूस होती है। यह स्थिति पुरुष को बहुत ज्यादा असहज कर देती है, लेकिन न तो ये कोई बीमारी है और न ही हानिकारक।
ब्लू बॉल्स की स्थिति कामोत्तेजना के दौरान खून जमा हो जाने या प्राइवेट पार्ट में ब्लड फ्लो में रुकावट के होने के कारण होती है। ब्लू बॉल्स तब होती हैं जब इजाकुलेशन नहीं होने पर जमा हुआ खून प्राइवेट पार्ट से निकलने में अधिक समय लेता है। ये स्थिति किसी भी व्यक्ति के लिए दर्दनाक और बेचैनी पैदा करने वाली होती है। इस स्थिति में पुरुषों को असहनीय दर्द होता है। ऐसे में सेक्शुअल रिलेशन या मास्टरबेशन से ब्लू बॉल्स से छुटकारा पाया जा सकता है।
कई पुरुष अपनी पार्टनर को ब्लू बॉल्स के दर्द का हवाला देकर फिजिकल रिलेशन के लिए राजी कर लेते हैं। कई लड़कियां शादी के पहले पार्टनर को दर्द से बचाने के लिए न चाहते हुए भी संबंध बनाने के लिए राजी हो जाती हैं। लेकिन किसी भी महिला से उसकी मर्जी के बिना संबंध बनाने के लिए जबरदस्ती करना सही नहीं है। ऐसी स्थिति में पुरुष मास्टरबेशन से भी ब्लू बॉल्स के दर्द से छुटकारा पा सकते हैं।
पिछले कुछ समय से मुझे पति के साथ संबंध बनाने से ज्यादा मास्टरबेशन में संतुष्टि मिलती है। मैं जानना चाहती हूं कि महिलाओं का मास्टरबेशन करना सही है? क्या मेरी तरह अन्य महिलाओं को भी मास्टरबेशन की आदत होती है? क्या महिलाओं का मास्टरबेशन करना सही है? 
भूख, प्यास की तरह फिजिकल रिलेशन की इच्छा होना भी आम बात है। आपकी तरह कई महिलाएं मास्टरबेशन करती हैं और ये बिल्कुल सामान्य है। हमारे यहां अभी भी महिलाओं का फिजिकल रिलेशन पर बात करना सही नहीं माना जाता। इसी डर से महिलाएं अपनी सेक्शुअल इच्छाओं के बारे में पति से खुलकर बात नहीं करतीं। मास्टरबेशन करने की आदत को लेकर कई महिलाओं के मन में हीनभावना आने लगती है। लेकिन सच ये है कि कई महिलाएं मास्टरबेशन करती हैं और इस बात को किसी से शेयर नहीं करतीं।
महिलाओं को मास्टरबेशन में ज्यादा संतुष्टि इसलिए मिलती है, क्योंकि इसमें वो अपने इमेजिनेशन का पूरा लुत्फ उठा पाती हैं। उन्हें इस बात की चिंता नहीं होती कि कोई उनके बारे में क्या सोचेगा। मास्टरबेशन के दौरान व्यक्ति उस इंसान के बारे में सोचता है जिससे वो प्यार करता है इसलिए उसे ज्यादा खुशी और संतुष्टि मिलती है।
मास्टरबेशन की आदत यदि आपकी सेक्शुअल लाइफ को प्रभावित नहीं कर रही है, तब तो ठीक है, लेकिन इसके कारण यदि आप पति के साथ संबंध बनाने से कतराने लगी हैं, तो ये आपके रिश्ते के लिए सही नहीं है। पति-पत्नी के बीच फिजिकल रिलेशन में कमी आने से इसका असर उनके रिश्ते पर भी पड़ने लगता है। आप अपनी खुशी का ख्याल रखें, लेकिन पति की इच्छाओं को भी नजरअंदाज न करें।
सेक्स सीरियसली के कुछ और सवालों के जवाब पढ़िए…
मैंने सुना था कि महिलाओं को मेनोपॉज के बाद वजाइनल ड्राइनेस की समस्या होती है, लेकिन मुझे तो बेटी के जन्म के बाद ही ये समस्या होने लगी है। मैं जानना चाहती हूं कि कम उम्र में भी वजाइनल ड्राइनेस की तकलीफ होती है? इसकी वजह से मुझे संबंध बनाने के दौरान बहुत दर्द होता है, जिससे में फिजिकल रिलेशन को एंजॉय नहीं कर पाती। इस वजह से पति भी चिढ़ जाते हैं। मुझे क्या करना चाहिए?
वजाइनल ड्राइनेस की वजह मानसिक भी हो सकती है और शारीरिक भी। जब महिला का शरीर सेक्शुअल रिलेशन के लिए तैयार नहीं होता तब भी वजाइनल ड्राइनेस की समस्या होती है।
पूरा पढ़ने के लिए लिंक पर क्लिक करें...
मेरी शादी को चार महीने हुए हैं। मुझे अपने सेक्शुअल रिलेशन से कोई शिकायत नहीं है, लेकिन मुझे आज तक ये समझ नहीं आया कि महिलाओं को ऑर्गेज्म कैसे मिलता है। पुरुषों में इजाकुलेशन से इसका पता चल जाता है, लेकिन महिलाएं कैसे जानें कि उन्हें ऑर्गेज्म मिला या नहीं।
सेक्शुअल रिलेशन में महिला और पुरुष का संतुष्टि का अनुभव अलग होता है और दोनों की अप्रोच भी अलग होती है। महिलाओं में इजाकुलेशन जैसी कोई चीज नहीं होती, लेकिन उन्हें एक बार में दो तीन बार भी संतुष्टि मिल सकती है। इसे किसी पैरामीटर से नापा नहीं जा सकता, महिला को मिलने वाली संतुष्टि से ही इसका पता चलता है।
पूरा पढ़ने के लिए लिंक पर क्लिक करें...
डॉ. राजन भोसले, एमडी 
प्रोफेसर एंड एचओडी, सेक्शुअल मेडिसिन डिपार्टमेंट, केईएम हॉस्पिटल एंड जी. एस. मेडिकल कॉलेज 
सेक्स सीरियसली के लिए अपने सवाल इस आईडी पर भेजें: db.women@dbcorp.in
सब्जेक्ट लाइन में सेक्स सीरियसली लिखना न भूलें